Leida Leivategija

Leida Leivategija (12. september 1918 – 26. mai 2004) oli eesti entomoloog ja põllumajandusteadlane.

1942. aastal asus ta tööle Tartu ülikooli entomoloogia katsejaama Raadil Kaarel Leiuse käe all. 1951. aastal jätkas ta tööd vastloodud Eesti Põllumajandusakadeemia zooloogia ja entomoloogia kateedris. Ta lõpetas töö kõrvalt 1954. aastal EPA agronoomiateaduskonna ning töötas siis algul assistendina ja vanemõpetajana. 1964. aastal kaitses ta dissertatsiooni "Õunamähkuri (Laspeyresia pomonella L.) bioloogia ja tõrje". Pärast seda töötas ta dotsendina kuni pensionile minekuni 1987. aastal. Ta õpetas zooloogiat ja entomoloogiat, aga ka keemilist taimekaitset."Taimekaitse grand old lady" Eesti Loodus, 2004/09

Ta oli Tartu Esperanto Seltsi aktiivne liige.

Teoseid
"Õunamähkur". Eesti Riiklik Kirjastus 1963
"Juhend viljapuude pritsimiseks". Eesti Riiklik Kirjastus 1963 (koos Paul Juurikaga)
"Entomofenoloogilised vaatlused". Eesti NSV Teaduste Akadeemia Loodusuurijate Selts. 1968
"Taimekaitses kasutatavad pestitsiidid". Eesti Põllumajanduse Akadeemia. 1970
"Pestitsiidid taimekaitses". Eesti Põllumajanduse Akadeemia. 1977
"Taimekaitse". Valgus. 1982 (kaasautorid Ruuta Kuusksalu, Eedi Kõverjalg, T. Paide, I. Randalu ja Ilmatar Tammaru)

Tõlkijana
Issaak Šapiro ja Stepan Tupenevitš. "Köögivilja- ja kartulihaiguste ning kahjurite tõrje". Eesti Riiklik Kirjastus. 1955

Viited

 Välislingid 
Album Academicum Universitatis Tartuensis 1918-1944

Kategooria:Eesti entomoloogid
Kategooria:Eesti põllumajandusteadlased
Kategooria:Eesti Maaülikooli õppejõud
Kategooria:Eesti Looduseuurijate Seltsi liikmed
Kategooria:Eesti esperantistid
Kategooria:Eesti Maaülikooli agronoomiateaduskonna vilistlased
Kategooria:Miina Härma Gümnaasiumi vilistlased
Kategooria:Vana-Peetri kalmistule maetud
Kategooria:Sündinud 1918
Kategooria:Surnud 2004